Izitėlis
55°42′21″š. pl. 26°02′39″r. ilg.﻿ / ﻿55.7057°š. pl. 26.0442°r. ilg.﻿ / 55.7057; 26.0442 Izitėlis – ežeras šiaurės rytų Lietuvoje, Zarasų rajone, apie 13 km į vakarus nuo Zarasų. Ežero ilgis iš šiaurės į pietus – 0,19 km, plotis – iki 0,13 km. Altitudė 157,7 m. Krantai žemi, pelkėti, apaugę medžiais ir krūmais. Šiaurvakarinėje pakrantėje auga miškelis, kitose pakrantėse plyti pievos. Šiaurėje išteka upelis link netoliese telkšančio Izito ežero (Avilio ežero baseinas). Šalia įsikūrę Šaulių ir Gudelių kaimai. Pietine pakrante eina kelias  5305  Zarasai–Mukuliai–Vencavai–Antalieptė .